สวสดีค่ะ เมื่อเช้าให้น้องทานขนมแมวยี่ห้อที่ไม่เคยกิน จากนั้นประมาณ 10 นาที เห็นว่าเค้ามีอาการหน้าบวมขึ้นมา แต่ไม่มีรอยแผลจากแมลงกัด บวกกับตรงที่น้องอยู่ยุงเยอะมาก พอผ่านไปสักพักหน้าก็ค่อยๆหายบวมจนเป็นปกติ ทานน้ำทานข้าว เดินเล่นปกติ ไม่มีอาการตัวร้อน อยากทราบว่าเป็นเพราะขนมแมวหรือยุงหรืออย่างอื่นคะปล.หลังจากน้องกินขนมก็ให้น้องทาน ranclav suspension ค่ะ เพราะน้องได้รับการผ่าตัดขาทานมาตลอดประมาณ 18 วันค่ะ
สวัสดีค่ะ อาการหน้าบวมในแมว อาจเกิดจาก- แมลงสัตว์กัดต่อย จากแมลงหรือสัตว์เล็กๆ ชนิดต่างๆ ซึ่งบางครั้งเราอาจสังเกตไม่เห็นรอยกัดก็ได้- ปฏิกิริยาภูมิแพ้ จากอาหาร หรือสารเคมีต่างๆ เช่น น้ำหอม สเปรย์ปรับอากาศ ยาฆ่าแมลง เป็นต้น- ได้รับสารพิษ เช่น ยาพาราเซตามอล (ที่คนทาน) ซึ่งหากแมวทานไป ก็จะเกิดพิษได้ แต่นอกจากหน้าบวมแล้ว ก็จะมีอาการอื่นๆ อีก เช่นเยื่อเมือกคล้ำหายใจลำบาก อุณภูมิร่างกายต่ำ อาเจียน เบื่ออาหาร ซึม เป็นต้น- มีฟันผุ เหงือกอักเสบทั้งนี้ หากอาการหน้าบวม เป็นเพียงชั่วครู่แล้วหายไป ก็น่าจะมีสาเหตุจากการเกิดปฏิกิริยาภูมิแพ้มากกว่าอื่นๆ เพราะหากเกิดจากสาเหตุอื่นๆ ก็จะต้องเป็นต่อเนื่องไปซักระยะ และนอกจากนี้ หากได้ให้อาหารแมวยี่ห้อที่ไม่เคยทานมาก่อน แล้วเกิดอาการ ก็อาจเป็นไปได้ว่าเกิดจากอาหารยี่ห้อนี้ค่ะ ดังนั้น แนะนำควรหยุดให้ทานไปก่อน และสังเกตว่าจะเกิดอาการขึ้นมาอีกหรือไม่ หากยังคงเป็นซ้ำอีกบ่อยๆ ก็ควรพาไปพบสัตวแพทย์ค่ะ